Լեգատ

Լեգատ (< լատ. legatus – առաքված, դեսպան), 
 Հին Հռոմում, սենատի նշանակած, քաղաքական հանձնարարություն կատարող դեսպան կամ լիազոր։ Ուշ հանրապետության ժամանակաշրջանում լեգատ կոչվել են զորավարների և կուսակալների օգնականները նահանգներում։ Կայսրության ժամանակաշրջանում կայսրի լեգատը իրագործել է նահանգի փոխարքայի ֆունկցիաներ։ 
 Հռոմի պապի դիվանագիտական ներկայացուցիչների բարձր կարգի տիտղոս, նաև՝ ժամանակավոր կամ մշտական առաքելություն կատարող ներկայացուցիչ։